**Verdensmesterskapet i sjakk** har blitt arrangert siden 1886.

Turneringsform
--------------

Vanligvis har verdensmesterskapet i sjakk blitt arrangert som tvekamper mellom den sittende verdensmesteren og en utfordrer, men tre ganger har dette blitt arrangert som sjakkturneringer med henholdsvis 5 spillere (1948) og 8 spillere (2005 og 2007), og 4 ganger har dette blitt arrangert som en rein cupturnering med utslagskamper (FIDE-VM i sjakk 1999, 2000, 2002 og 2004).

VM 1886-1948
------------

Fram til 1948 var det spillerne selv som stod for verdensmesterskapet: Verdensmesteren valgte hvem han ville spille mot, og spillerne forhandlet om vilkårene.

VM 1948-1993
------------

Etter 1948 var det verdenssjakkforbundet (FIDE) som bestemte reglene for verdensmesterskapet i sjakk. Spillerne hadde likevel stor innvirkning på reglene.

Det ble fra 1948 opprettet et system med soneturneringer, intersoneturneringer og kandidatturneringer. Vinneren av kandidatturneringen fikk spille VM-kamp mot regjerende verdensmester. En slik VM-syklus gikk over 3 år.

To verdensmestre 1993-2005
--------------------------

På 1990-tallet brøt verdensmesteren Garri Kasparov med FIDE, og dannet sin egen organisasjon, der han arrangerte sine egne VM-kamper.

Samtidig arrangerte FIDE sine VM-kamper, slik at det i mange år var strid om hvem som var verdensmester.

I 2000 klarte Vladimir Kramnik å slå Kasparov i VM-kamp i London, med 2 seire og 13 remiser. Kramnik forsvarte VM-tittelen i 2004 i Brissago i Sveits mot Peter Leko, Ungarn med et uavgjortresultat 7-7.

Veselin Topalov fra Bulgaria vant Verdensmesterskapet i sjakk som FIDE fikk arrangert i San Luis i Argentina høsten 2005.

Én verdensmester fra 2006
-------------------------

Det ble i flere år forhandlet om å komme fram til enighet om én verdensmester, og dette lyktes endelig i 2006. Presidenten i Verdenssjakkforbundet FIDE fikk da til en avtale om en kamp om verdensmesterskapet i sjakk mellom Kramnik og Topalov høsten 2006 i Elista i den autonome republikken Kalmykia, Russland.

Etter harde kamper og anklager om juks, lyktes det til slutt for Kramnik å vinne kampen. Vladimir Kramnik var etter dette av alle regnet som verdensmester i sjakk.

### Verdensmesterskapet 2007

I september 2007 ble det arrangert en ny turnering om VM-tittelen i Mexico by i Mexico med åtte deltakere, blant dem den regjerende verdensmesteren Vladimir Kramnik. Viswanathan Anand fra India vant turneringen med 9 poeng på 14 runder, 4 seirer og 10 remiser. Kramnik kom på delt andreplass med 8 poeng. Anand var dermed fra 29. september 2007 ny verdensmester i sjakk.

### Verdensmesterskapet 2008

Anand forsvarte VM-tittelen i en tvekamp mot Vladimir Kramnik i Bonn, Tyskland, 14.-29. oktober 2008. Kampen skulle gå over maksimalt 12 partier, slik at 6,5 poeng ville være nok til å vinne. Anand vant med svart både det tredje og det femte partiet, og deretter med hvit i det sjette partiet. De tre andre partiene ble remis. Anand ledet deretter med 4,5-1,5, og kampen var langt på vei avgjort. De tre neste partiene ble remis, og Anand ledet dermed 6-3, og trengte bare en remis til for å vinne kampen. Kramnik vant så det 10. partiet, og reduserte til 6-4. Men i det 11. partiet kom Kramnik dårlig ut av åpningen, og tilbød etter 24 trekk remis, noe Anand naturligvis tok mot: Han vant dermed VM-kampen 6,5-4,5.

### Verdensmesterskap 2010 og 2012

Anand forsvarte tittelen i 2010 mot Veselin Topalov og i 2012 mot Boris Gelfand.

### Verdensmesterskap 2013 og 2014

I november 2013 ble det arrangert et nytt verdensmesterskap i Chennai i India, der Magnus Carlsen vant over Viswanathan Anand. De to møttes igjen i VM i sjakk 2014 i november 2014 i Sotsji. Carlsen vant 6,5–4,5.

### Verdensmesterskap 2016

I november 2016 ble verdensmesterskapet arrangert i New York. Magnus Carlsen vant 9-7 over Sergej Karjakin etter 6-6 i de første 12 partiene.

### Verdensmesterskap 2018

I november 2018 ble verdensmesterskapet arrangert i London. Magnus Carlsen vant 9–6 over Fabiano Caruana etter 6-6 i de første 12 partiene.

Verdensmestere i sjakk
----------------------

Utdypende artikkel: Liste over verdensmestere i sjakk

1. Wilhelm Steinitz
2. Emanuel Lasker
3. José Raúl Capablanca
4. Aleksandr Alekhin
5. Max Euwe
6. Mikhail Botvinnik
7. Vasilij Smyslov
8. Mikhail Tal
9. Tigran Petrosian
10. Boris Spasskij
11. Bobby Fischer
12. Anatolij Karpov
13. Garri Kasparov
14. Aleksandr Khalifman (omstridt)
15. Viswanathan Anand
16. Vladimir Kramnik
17. Ruslan Ponomarjov (omstridt)
18. Rustam Kasimdzjanov (omstridt)
19. Veselin Topalov (omstridt)
20. Magnus Carlsen
21. Ding Liren

Referanser
----------

1. ↑  
 | 
«Topp 100-listen FIDE». Ratings.fide.com. Besøkt 8. juli 2023.

Eksterne lenker
---------------

* chessgraphs.com - compare FIDE rating histories of chess World Champions
* Mark Weeks sin side på engelsk med oversikt over alle sjakk-VM
* Chessgames.com sin side på engelsk med oversikt over alle sjakk-VM med alle partiene

| * v
* d
* r
Verdensmesterskapet i sjakk |
| --- |
| Selvvalgt motstander(1886–1948) | 
* 1886
* 1889
* 1891
* 1892 (Steinitz)
* 1894
* 1897
* 1907
* 1908
* 1910 (jan-feb)
* 1910 (nov-des) (Lasker)
* 1921 (Capablanca)
* 1927
* 1929
* 1934 (Alekhin)
* 1935 (Euwe)
* 1937 (Alekhin)

 | Sjakk |
| FIDE-tittel(1948–1993) | 
* 1948
* 1951
* 1954 (Botvinnik)
* 1957 (Smyslov)
* 1958 (Botvinnik)
* 1960 (Tal)
* 1961 (Botvinnik)
* 1963
* 1966 (Petrosian)
* 1969 (Spassky)
* 1972 (Fischer)
* ~~1975~~, 1978
* 1981 (Karpov)
* 1984-1985
* 1986
* 1987
* 1990 (Kasparov)

 |
| Delt tittel(1993–2005) | 

|  |  |
| --- | --- |
| Klassisk | 
* 1993
* 1995 (Kasparov)
* 2000
* 2004 (Kramnik)

 |
| FIDE | 
* 1993
* 1996
* 1998 (Karpov)
* 1999 (Khalifman)
* 2000 (Anand)
* 2002 (Ponomarjov)
* 2004 (Kasimdzjanov)
* 2005 (Topalov)

 |

 |
| FIDE-tittel(2006–) | 
* 2006 (Kramnik)
* 2007
* 2008
* 2010
* 2012 (Anand)
* 2013
* 2014
* 2016
* 2018
* 2021 (Carlsen)
* 2023 (Ding)

 |
| Kandidatturneringen | 
* 2013
* 2014
* 2016
* 2018
* 2020–2021
* 2022

 |

|  |  |
| --- | --- |
| Oppslagsverk/autoritetsdata | VIAF **·** NKC
 |